stanford-oval/wikipedia huggingface dataset:
Barren Cross
Historia

Vuoteen 1984 mennessä basisti Jim LaVerde ja laulaja Mike Lee liittyivät Barren Crossiin. Jatkuva esiintyminen klubikonserteissa auttoi yhtyettä hiomaan taitojaan. Vuonna 1989 Barren Cross esiintyi The Morton Downey Show -ohjelmassa muusikoiden kanssa, jotka vaikuttivat yhtyeissä Kiss ja Anthrax.
Vuonna 1990 Mike Lee jätti yhtyeen ja liittyi täysin sekulaariseen yhtyeeseen nimeltä Bare Bones. Lee kuitenkin oli mukana Barren Crossin myöhemmillä julkaisuilla.
Musiikkinsa puolesta Barren Crossia verrattiin usein Iron Maideniin lähinnä sen vuoksi, että Mike Leen ja Iron Maidenin laulajan Bruce Dickinsonin äänet muistuttivat toisiaan. Sanoitustensa kannalta yhtye on merkittävä siitä, että heillä on tinkimätön kanta lukuisiin sosiaalisiin kysymyksiin. Heidän kappaleensa käsittelivät henkilökohtaisia ja yhteiskunnallisia epäkohtia kuten aborttia, terrorismia ja ennakkoluuloja kristityn näkökulmasta.
Jäsenet

Mike Lee – laulu
Jim LaVerde – bassokitara
Ray Parris – sähkökitara
Steve Whittaker – rumpusetti
Diskografia

Believe (EP) (1985)
Rock for the King (1986) (Star Song)
Atomic Arena (1988) (Enigma Records)
State Of Control (1989) (Enigma)
Hotter Than Hell Live! (1990) (Medusa Records}
Rock for the King (1990) (uusintajulkaisu)
Rattle Your Cage (1994) (Rugged Records)
Aiheesta muualla

Viralliset sivut (Arkistoitu – Internet Archive)
Barren Cross No Life 'til Metal -sivustolla
Barren Crossin CD-galleria
Barren Cross (Arkistoitu – Internet Archive) BNR Metal -sivustolla
Mike Lee Bare Bones -yhtyeen haastattelussa
Barren Cross Myspacessa (englanniksi)
Brecon Beacons

Brecon Beacons (kymriksi Bannau Brycheiniog) on kansallispuisto Walesissa. Se perustettiin vuonna 1957, yhtenä Britannian ensimmäisistä kansallispuistoista. Alueen maisemassa näkyy jääkauden vaikutus.
Puiston alueella on nummea ja vuoria, korkeimpana 886 m korkea Pen y Fan. Myös linnat ja vesiputoukset kuuluvat puiston nähtävyyksiin.
Ihminen on muokannut Brecon Beaconsin aluetta monella tapaa vuosisatojen aikana. Siellä on jäänteitä esihistoriallisista asuinpaikoista ja normannivalloituksen aikaisista linnoituksista. Teollisen vallankumouksen aikana nykyisestä kansallispuistosta louhittiin kalkkia, piitä ja rautamalmia. Kaivannaisten kuljettamista varten rakennettiin 1700- ja 1800-lukujen vaihteessa kanavia.
Bobby Wanzer

| Bobby Wanzer> Henkilötiedot |
| --- | --- |
Koko nimi:  Robert Francis Wanzer
Syntynyt: 4. kesäkuuta 1921 Brooklyn, New York, Yhdysvallat
Kuollut: 23. tammikuuta 2016 (94 vuotta)
Kansalaisuus:   Yhdysvallat
Koripalloilija
Lempinimi:  Bobby, Hooks
Pelipaikka:  Heittävä takamies / Pelintekijä
Pituus:  183 cm
Paino:  77 kg
NBA-varaus:  10. varaus 1948 (Rochester Royals)
Pelaajaura
Yliopistojoukkueet
1942–1943, 1946–1947:  Seton Hallin yliopisto
Seurajoukkueet
1948–1957:  Rochester Royals
Valmennusura
1955–1959 1963–1987:  Rochester / Cincinnati Royals St. John Fisher College
Robert Francis ”Bobby” Wanzer (4. kesäkuuta 1921 Brooklyn, New York – 23. tammikuuta 2016) oli yhdysvaltalainen koripalloilija ja koripallovalmentaja.
Wanzerin yliopisto oli New Jerseyssä sijaitseva Seton Hall, joka on nostanut kattoon Wanzerin pelinumeron 8. Wanzer pelasi koko ammattilaisuransa vuosina 1948–1957 Rochester/Cincinnati Royalsissa, joka varasi hänet vuonna 1948 kymmenennellä vuorolla. Wanzer voitti Royalsissa NBA:n mestaruuden vuonna 1951. Hänet valittiin viisi kertaa peräkkäin vuosina 1952–1956 NBA:n tähdistöotteluun ja kolme kertaa peräkkäin vuosina 1952–1954 NBA:n kakkostähdistöviisikkoon. Kaudella 1951–1952 hänestä tuli NBA:n ensimmäinen kauden aikana vapaaheitoissa yli 90-prosenttisesti onnistunut pelaaja.
Wanzer toimi vuodesta 1955 joukkueensa pelaajavalmentajana; hän valmensi vielä peliuralta vetäytymisensä jälkeen kaudella 1957–1958. Hänet kelpuutettiin vuonna 1987 Basketball Hall of Fameen.
Makkarajärvi

Makkarajärvi voi tarkoittaa seuraavia:
makkarajärvi, juolua, joen mutkaan meanderoinnin vuoksi muodostunut järvi
Makkarajärvi, järvi Tampereen Hervantajärvellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Makkarajärvi”, voi hakea sivunnimihaulla, laajalla sivunnimihaulla tai tekstihaulla.
Bella (täsmennyssivu)

Wikisanakirjassa on tähän liittyvä sananselitys: .
Bella viittaa seuraaviin:
Bella, naisen etunimi
Bella sukunimenä

Ahmed Ben Bella (1918-2012), Algerian ensimmäinen presidentti
Alberto de la Bella (s. 1985), espanjalainen jalkapalloilija
Cristina Bella (s. 1981), unkarilainen pornonäyttelijä
Ivan Bella (s. 1964), slovakialainen avaruuslentäjä
Iván Bella (s. 1989), argentiinalainen jalkapalloilija
Ján Levoslav Bella (1843-1936), slovakialainen säveltäjä, orkesterinjohtaja ja musiikinopettaja
Martin Bella (s. 1964), australialainen rugbyn pelaaja 1980- ja 1990-luvulla
Michael Bella (s. 1945), entinen saksalainen jalkapalloilija
Rachael Bella (s. 1984), yhdysvaltalainen näyttelijä
Richard Bella (s. 1964), keskiafrikkalainen koripalloilija
Stefano della Bella (1610-1664), italialainen taiteilija
V. J. Bella (s. 1927), Louisianan edustajainhuoneen entinen jäsen
Bellan kaksoset (Brie ja Nicki Bella), sisarukset, malleja ja painijoita
Paikkoja

Bella, kaupunki ja kunta Italiassa
Isola Bella, kahden italialaisen saaren nimi
Isola Bella, saari Sisilian itärannikolla lähellä Taorminaa
Isola Bella, saari Lago Maggioressa
695 Bella, pikkuplaneetta
Muita

Bella Center, kongressi- ja näyttelykeskus Kööpenhaminassa Tanskassa
Bella, yhtye
Bella, australialainen kantritrio
Bella, Alejandro Gomez Monteverden ohjaama yhdysvaltalainen elokuva vuodelta 2006
Bella, leopardi
Bella Books, lesbokirjallisuutta julkaiseva yhtiö
"Bella", Ricky Martinin laulu
Bella, Teddy Thompsonin albumi
"Bella ciao", Toisen maailmansodan aikainen partisaanilaulu
Bella coolat, intiaanikansa
Ciao Bella, kanadalainen televisio-ohjelma
Bella Union, brittiläinen levy-yhtiö
Bella-Veneet, Bella Boats, kuopiolainen moottorivenevalmistaja
Bella, Fredrik Ehrströmin ja Rolf Zachariassenin Star-luokan vene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bella”, voi hakea sivunnimihaulla, laajalla sivunnimihaulla tai tekstihaulla.
Blue Roses

Blue Roses vuonna 2009
Blue Roses (oik. Laura Groves) on englantilainen, Yorkshirestä  kotoisin oleva folkmuusikko, jonka esikoisalbumi Blue Roses julkaistiin huhtikuussa 2009.
Aiheesta muualla

Blue Roses – viralliset sivut (englanniksi)
Blue Roses Myspacessa (englanniksi)
Makkabilaiskirjat

Makkabilaiskirjoihin (aiemmin Makkabealaiskirjoihin) kuuluu joukko deuterokanonisia eli Vanhan testamentin apokryfikirjoja, jotka on nimetty seleukideja vastaan kapinoideiden makkabealaisten mukaan:
Ensimmäinen makkabilaiskirja, katolisessa ja ortodoksisessa Raamatussa
Toinen makkabilaiskirja, katolisessa ja ortodoksisessa Raamatussa
Kolmas makkabilaiskirja, ortodoksisessa Raamatussa
Neljäs makkabilaiskirja, ortodoksisessa Raamatussa
Black Motor

Black Motor on suomalainen, Tampereelta käsin toimiva improvisatorinen jazzyhtye. Jazz Finlandin mukaan yhtyeen musiikilliset lähtökohdat vuonna 2005 olivat koko afroamerikkalaisen musiikin jatkumossa, bluestunteen eri muodoissa, swingista freejazziin ja punkrockiin.
Yhtyeen jäsenillä on juuria Turussa, Porissa, Kangasalla ja Muuramessa.
Diskografia > Studioalbumit

Black Motor (2007)
Club El Toro (2008)
Vaarat vastukset (2008)
Never Out of Fashion – Live in Amsterdam (2010)
Hoojaa (2011)
Verneri Pohjola & Black Motor: Rubidium (2012)
Jumehniemi (2012)
Yöstä aamun kynnykselle (2013)
Branches (2017)
Diskografia > Muut albumit

On Duty (2007,  EP)
Rakka / Black Motor (2017,  split)
Bluetonguevirus

| Bluetonguevirus |
| --- | --- |

Virusten luokittelu
Ryhmä::  dsRNA-virukset
Kunta::  Virus
Heimo::  Reoviridae
Suku::  Orbivirus
Laji::  Bluetonguevirus, BTV
Infobox OKNimi-testi OK: 
Bluetonguevirus eli sinikielivirus (BTV) on orbiviruksien sukuun kuuluva virus, joka aiheuttaa märehtijöille ja kamelieläimille sinikielitautia . Bluetongueviruksia esiintyy 24 erilaista serotyyppiä, ja lisäksi Sveitsistä on löydetty Toggenburg-orbivirus, jota on ehdotettu serotyyppi 25:ksi.  Pääasiassa bluetonguevirus leviää sairaasta yksilöstä terveeseen verta imevien polttiaisten välityksellä, mutta on todettu viruksen leviämistä myös infektoituneen eläimen veren ja siemennesteen välityksellä.  Lisäksi tiineenä oleva emo voi siirtää virustartunnan istukan kautta sikiöön.
Esiintyvyys

Bluetonguevirusta esiintyy polttiaisten elinalueilla eri puolilla maapalloa, ja alue on rajoittunut lähinnä 40°N ja 35°S välisille leveysasteille. Tosin viime vuosina virusta on tavattu myös pohjoisempana, minkä syyksi arvellaan ilmaston lämpenemistä. Lämpimämpi ilmasto luo suotuisammat elinolosuhteet polttiaisille myös pohjoisemmilla leveysasteilla. Eri serotyyppejä esiintyy eri osissa maailmaa eri tavoilla jakautuneena. Euroopan alueella esiintyviä serotyyppejä ovat 1, 2, 4, 8, 9 ja 16, ja Pohjois-Euroopassa näistä esiintyy lähinnä serotyyppi 8.  Suomessa virusta ei ole tavattu.
Aiheesta muualla

Laji.fi: Bluetongue virus
Finto: Sinikielivirus
Behšahr

| Behšahr |
| --- | --- |
 Behšahr
 Koordinaatit: 36°41′28″N, 53°33′14″E 
Valtio:   Iran
Maakunta:  Māzandarān
Infobox OKVirheellinen NIMI-arvo: 
Behšahr (pers. ‏بهشهر‎) eli entinen Ašraf on kaupunki Iranin Māzandarānissa.
Maantiede

Behšahr sijaitsee Iranin Māzandarānin keskiosan itäosassa jonkin matkaa sisämahan Kaspianmeren rannikosta. Noin 55 kilometriä Behšahrista itään sijaitsee Sārī ja 70 kilometriä länteen Gorgān. Elburs kohoaa kaupungin eteläpuolella.
Historia

Behšahr on suhteellisen uusi kaupunki. Paikkakunta tunnettiin alkujaan nimellä Ḵarkūrān. Abbas I perusti varsinaisen kaupungin vuosina 1612–1613. Paikka oli hallitsijan kesänviettopaikka, jonne rakennettiin palatseja. Paikka tuli tuolloin tunnetuksi nimellä Ašraf.
Persiaa hallinneiden safavidien vallan luhistuessa Ašrafin merkitys väheni ja 1700-luvulla alue kärsi sisällissotien tuhoista. Seutua hävittivät esimerkiksi turkmeenit, afgaanit ja zandit. Nadir Šahin valtakaudella seudusta tuli lähes kokonaan asumaton. Qajarien-dynastian hallitsija Agha Muhammad jälleenrakennutti paikkakuntaa vuodesta 1779 alkaen, mutta sen kasvu jäi vähäiseksi. Vuonna 1826 koko kaupunki käsitti noin 500 taloa.
Reza Šah alkoi rakennuttaa kaupunkia nykymuodossaan vuoden 1930 jälkeen. Samalla se sai nykyisen nimensä Behšahr. Trans-Iranin rautatien rakentamisen yhteydessä alueesta kehitettiin maatalouden keskusta ja Behšahrista tuli puuvillaan liittyvän teollisuuden keskus.
Talous

Behšahr on oman alueensa teollisuuden keskus. Kaupungissa on esimerkiksi tekstiiliteollisuutta.
Margaret Edwards

| Mitalit> Naisten uinti.Maa:   Iso-Britannia. Olympialaiset  | Mitalit> Naisten uinti.Maa:   Iso-Britannia. Olympialaiset  | Mitalit> Naisten uinti.Maa:   Iso-Britannia. Olympialaiset  | Naisten uinti> Maa:   Iso-Britannia. |
| --- | --- | --- | --- |
|  Pronssia | Melbourne 1956 | 100 metrin selkäuinti |  |
| EM-kilpailut  | EM-kilpailut  | EM-kilpailut  |  |
|  Hopeaa | Budapest 1958 | 100 metrin selkäuinti |  |
Maa:   Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Cardiff 1958 | 4×110 jaardin sekauinti |  |
|  Hopeaa | Cardiff 1958 | 110 jaardin selkäuinti |  |
Margaret Edwards (myöh. Wilding, s. 28. maaliskuuta 1939) on brittiläinen kilpauimari. Hän saavutti arvokisamitaleja selkäuimarina 1950-luvulla.
Edwards saavutti Melbournen kesäolympialaisissa 1956 pronssia 100 metrin selkäuinnissa ajalla 1.13,1, millä hän hävisi maailmanennätyksen uineille joukkuetoverilleen Judith Grinhamille ja yhdysvaltalaiselle Carin Conelle 0,2 sekuntia. Vuonna 1958 Kansainyhteisön kisoissa Edwards voitti kultaa 4 × 110 jaardin sekauintiviestissä ja saavutti hopeaa 110 jaardin selkäuinnissa. Saman vuoden EM-kilpailuissa hän saavutti hopeaa 100 metrin selkäuinnissa.
Bosnia ja Hertsegovinan sosiaalidemokraattinen puolue

logo
Bosnia ja Hertsegovinan sosiaalidemokraattinen puolue (bosn. Socijaldemokratska Partija Bosne i Hercegovine, SDP) on Bosnia ja Hertsegovinassa toimiva monikansallinen sosiaalidemokraattinen puolue.
Puolue on Bosnia-Hertsegovinan kommunistien liiton seuraajapuolue (Savez komunista Bosne i Hercegovine, SK BiH). Se pitää perustamisvuotenaan vuotta 1908.
Puolueen puheenjohtaja on entinen ulkoministeri Zlatko Lagumdžija.
Presidenttineuvoston kroaattiedustaja Željko Komšić kuuluu puolueeseen.
Vuoden 2010 vaaleissa puolue nousi suosituimmaksi ja vaati itselleen pääministerin paikkaa. Kroaatti- ja serbinationalistit estivät tämän ja vaativat perinteen mukaan pääministerin paikkaa kroaatille, jonka on tultava nationalistipuolueesta, ei epäkansallisesta SDP:stä.
Aiheesta muualla

https://www.sdp.ba/
Carlos V (1895)

| Carlos V |
| --- | --- |


Aluksen vaiheet
Rakentaja:  Vega Murguian telakka, Cadiz
Kölinlasku:  1892
Laskettu vesille:  13. maaliskuuta 1895
Palveluskäyttöön:  2. kesäkuuta 1898
Poistui palveluskäytöstä:  1922
Loppuvaihe:  romutettu 1933
Tekniset tiedot
Uppouma:  9 090 t
Pituus:  115,82 m
Leveys:  20,42 m
Syväys:  7,62 m
Koneteho:  18 500 ihp
Nopeus:  19 solmua
Miehistöä:  600
Aseistus
Aseistus:  2 × 28 cm tykkiä 8 × 14 cm tykkiä 4 × 10,5 cm tykkiä 2 × 12 naulan tykkiä 4 × 76 mm tykkiä 4 × 1 naulan tykkiä 2 × konekivääriä 6 × torpedoputkea
Carlos V oli Espanjan laivaston vuonna 1895 vesillelaskettu panssariristeilijä.
Valmistus

Alus tilattiin Vega Murguian telakalta Cadizista, missä köli laskettiin vuonna 1892. Alus laskettiin vesille 13. maaliskuuta 1895 ja se valmistui 2. kesäkuuta 1898.
Palvelus

Espanjan ja Yhdysvaltain sodan alkaessa huhtikuussa 1898 alus oli vasta valmistunut, mutta ei operatiivisessa palveluksessa. Alus otettiin palvelukseen liitettynä kontra-amiraali Manuel de Camaran komentamaan 2. laivueeseen, joka määrättiin Filippiineille.
Camaran laivue, johon kuuluivat Carlos V, taistelulaiva Pelayo, apuristeilijät Patriota ja Rapido sekä hävittäjät Audaz, Osado ja Prosepina ja rahtialukset Buenos Aires ja Panay, lähti Cadizista 16. kesäkuuta. Osasto ohitti seuraavana päivänä Gibraltarin ja saapui 26. kesäkuuta Port Saidiin, jossa se pyysi hiilitäydennystä. Täydennyksestä kieltäydyttiin Egyptin puolueettomuuteen vedoten 30. kesäkuuta. Camarran laivueen saavuttua Sueziin 5. heinäkuuta oli Pascual Cervera y Topeten laivue tuhoutunut Santiago de Cuban taistelussa, mikä mahdollisti Yhdysvaltain laivaston raskaiden alusten siirtämisen pois Kuuban vesiltä. Espanjan meriministeri kutsui 7. heinäkuuta Camarran laivueen takaisin Espanjaan suojaamaan Espanjaa mahdolliselta Yhdysvaltain laivaston hyökkäykseltä.
Camarran laivue hajotettiin 25. heinäkuuta ja Carlos V vietti sodan lopun Espanjan aluevesillä. Sotatoimien päätyttyä alus teki laivastovierailuja, joista ehkä merkittävin Edward VII kruunajaisten laivastokatselmukseen osallistuminen vuonna 1902.
Alus oli vuonna 1914 osallisena Yhdysvaltain laivaston vallatessa Veracruzin. Alus poistettiin palveluksesta vuonna 1922 ja alusluettelosta kymmenen vuotta myöhemmin. Alus romutettiin vuonna 1933.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish cruiser Emperador Carlos V
Käännös suomeksi
Behrouz Boochani
Palkinnot

Boochani on Index on Censorshipin ilmaisuvapauden palkintoehdokkaana journalismin sarjassa. Hän sai vuonna 2017 Amnesty Internationalin palkinnon Manus-päiväkirjoistaan. Vuonna 2018 hän sai poissaolevana Anna Politkovskajan journalismipalkinnon.
Boochanille myönnettiin vuonna 2019 kaksi Australian merkittävintä kirjallisuuspalkintoa teoksesta No Friends but the Mountains. Palkinnot ovat The Victorian Premier's -tietokirjapalkinto ja Victorian kirjallisuuspalkinto. Hän ei päässyt vastaanottamaan palkintoja, sillä hän on turvasäilössä odottamassa turvapaikkaa Australiaan.
Julkaisut

Chauka, Please Tell Us the Time, dokumenttielokuva, 2016.
"Life on Manus: island of the damned", lehtiartikkeli, helmikuu 2016.
"Australia, Exceptional in its Brutality", huhtikuu 2016
"The Day My Friend Hamid Kehazaei Died", lehtiartikkeli, marraskuu 2016.
"untitled", runoja, marraskuu 2016
No Friend But the Mountains: Writing from Manus Prison, kirja, heinäkuu 2018
Aiheesta muualla

Behrooz Boochani Biography (Archive.org)
"How Texts From a 'Hell Prison' in the Pacific Led to a Powerful Video Diary", New York Times, written by Megan Specia, February 13 2017.
Breconin katedraali

| Breconin katedraali |
| --- | --- |
 Breconin katedraali
Sijainti:  Aberhonddu, Wales
Kirkkokunta:  Walesin kirkko
Hiippakunta:  Swansean ja Breconin hiippakunta
Materiaali:  kivi
Tyylisuunta:  Goottilainen arkkitehtuuri Early English
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Breconin katedraali (kymriksi Eglwys Gadeiriol Aberhonddu) on Breconissa sijaitseva tuomiokirkko. Kirkko on Walesin anglikaanisen kirkon Swansean ja Breconin hiippakunnan pääkirkko.
Historia

Normannit perustivat vuonna 1093 paikalle Johannekselle pyhitetyn benediktiiniluostarin. Nykyinen kirkko on pääosin rakennettu 1200- ja 1300-luvuilla ja rakennus edustaa early English -tyyliä ja gotiikkaa. Kirkolla tiedetään olleen useita pyhäinjäännöksiä. Myöhäiskeskiajalla kirkko tunnettiin Pyhän Ristin kirkkona, sillä kirkossa säilytettiin Pyhän Ristin palasta. Luostaritoiminta lakkautettiin vuonna 1538 Englannin uskonpuhdistuksen yhteydessä ja rakennukset otettiin maalliseen käyttöön.
Kirkko sai katedraalin aseman vuonna 1923 Walesin kirkon muodostamisen jälkeen.
Majyar

| Майыар |
| --- | --- |
Valtio:  Venäjän federaatio
Tasavalta:  Sahan tasavalta
Piiri:  Abyin ulus
Perustettu:  1931 
Hallinto:  
 – Asutustyyppi:  kyläalue
 – Hallinnon tyyppi:  Kunta
 – Kylähallinnon johtaja:  Ivan Atlasov
Väkiluku (2007):  553
Aikavyöhyke:  UTC+11 (MSK+8)
Postinumero:  678892
Infobox OKVirheellinen NIMI-arvo: 
Majyar (jak. Майыар, ven. Майыар) on nasleg eli maalaiskunta Abyin ulusissa Sahan tasavallassa. Se sijaitsee ulusin eli piirin eteläosassa, Indigirkajoen varrella, 280 kilometriä piirikeskuksesta Belaja Gorasta lounaaseen. Kyläalueen keskuskylä on Kebergene.
Asukasluvun kehitys:
600 (1989)
632 (2001)
533 (2007)
Kebergenessä on koulu, terveyskeskus, kauppa ja klubi. Paikkakunnalla harjoitetaan poronhoitoa, kalastusta ja turkiseläinten metsästystä.
Luettelo televisiosarjan Buffy, vampyyrintappaja jaksoista

Tämä on luettelo Buffy, vampyyrintappaja -televisiosarjan jaksoista.
Yhteenveto

| Kausi | Kausi | Jaksot | Ensiesitys> Avausjakso | Ensiesitys> Päätösjakso | Kanava |
| --- | --- | --- | --- | --- | --- |
|  | 1 | 12 | 10. maaliskuuta 1997 | 2. kesäkuuta 1997 | The WB |
|  | 2 | 22 | 15. syyskuuta 1997 | 19. toukokuuta 1997 | The WB |
|  | 3 | 22 | 29. syyskuuta 1998 | 13. heinäkuuta 1999 | The WB |
|  | 4 | 22 | 5. lokakuuta 1999 | 23. toukokuuta 2000 | The WB |
|  | 5 | 22 | 26. syyskuuta 2000 | 22. toukokuuta 2001 | The WB |
|  | 6 | 22 | 2. lokakuuta 2001 | 21. toukokuuta 2002 | UPN |
|  | 7 | 22 | 24. syyskuuta 2002 | 20. toukokuuta 2003 | UPN |
Muuta

Yhdysvalloissa 20. huhtikuuta 1999 tapahtuneen Columbinen verilöylyn takia, samaa aihetta sivuava jakso Kuulolla siirrettiin esitettäväksi myöhempään ajankohtaan. Sen alkuperäinen esitysajankohta olisi ollut noin viikko kouluammuskelun jälkeen. Lopulta se esitettiin saman vuoden syyskuussa. Myös jakson Päättäjäiset, osa kaksi esityspäivää siirrettiin samasta tapahtumasta johtuen.
Capitanes de Ciudad de México

| Capitanes de Ciudad de México |
| --- | --- |
Liiga:  NBA G League
Perustettu:  2016
Areena:  Gimnasio Olímpico Juan de la Barrera (kapasiteetti 5 242)
Kotipaikka:  México, Meksiko
Värit:                
Kotisivu:  capitanes.mx
Capitanes de Ciudad de México on meksikolainen koripalloseura Méxicosta. Se pelaa kotiottelunsa Gimnasio Olímpico Juan de la Barrerassa.
Seura perustettiin vuonna 2016: México oli ollut vuosikymmenen ajan ilman pääsarjatason joukkuetta. Vuosina 2018 ja 2019 Capitanes sijoittui Meksikon pääsarjassa hopealle. Lisäksi seura pelasi kansainvälisissä seurajoukkuekilpailuissa. Kaudesta 2020–2021 alkaen Capitanes siirtyi pelaamaan viisivuotisella sopimuksella NBA:n kehityssarjaan historian ensimmäisenä joukkueena Yhdysvaltain ja Kanadan ulkopuolelta.
Tunnettuja pelaajia

Jorge Gutiérrez
Luis Flores
Héctor Hernández
Aiheesta muualla

Seuran verkkosivut (espanjaksi)
Seura latinbasket.com-sivustolla (englanniksi)
Makkabi

Makkabi (engl. Maccabi, hepr. ‏מכבי‎) on usean eri israelilaisen ja juutalaisuuteen perustuvan yhdistyksen nimi. Tunnetuin Makkabi-järjestö on juutalaisen nuorison urheilujärjestö, jonka kansainvälinen katto-organisaatio Maccabi World Union järjestää joka neljäs vuosi Israelissa kansainvälisen urheilutapahtuman makkabiadit, joka on järjestön oman ilmoituksen mukaan maailman neljänneksi suurin toistuva urheilutapahtuma, olympialaisten, universiadien ja Kansainyhteisön kisojen jälkeen.
Maailman vanhin yhtäjaksoisesti toiminut Makkabi-seura on helsinkiläinen vuonna 1906 perustettu Urheiluseura Makkabi.
Aiheesta muualla

Maccabi World Unionin verkkosivut (englanniksi) (Arkistoitu – Internet Archive)
Marie Braun

| Mitalit | Mitalit | Mitalit |  |
| --- | --- | --- | --- |
|  Marie Braun |  Marie Braun |  Marie Braun |  |
Maa:   Alankomaat
Naisten uinti
| Olympialaiset  | Olympialaiset  | Olympialaiset  |  |
|  Kultaa | Amsterdam 1928 | 100 metrin selkäuinti |  |
|  Hopeaa | Amsterdam 1928 | 400 metrin vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Bologna 1927 | 400 metrin vapaauinti |  |
|  Kultaa | Pariisi 1931 | 400 metrin vapaauinti |  |
|  Kultaa | Pariisi 1931 | 100 metrin selkäuinti |  |
|  Kultaa | Pariisi 1931 | 4x100 metrin vapaauintiviesti |  |
|  Hopeaa | Bologna 1927 | 100 metrin selkäuinti |  |
|  Hopeaa | Bologna 1927 | 4x100 metrin vapaauintiviesti |  |
Marie Johanna Philipsen-Braun (22. kesäkuuta 1911, Rotterdam − 23. kesäkuuta 1982, Gouda) oli alankomaalainen uimari ja olympiavoittaja. Hän voitti 100 metrin selkäuinnin olympiakultaa Amsterdamissa 1928. Hän voitti kyseisissä kilpailuissa myös hopeaa 400 metrin vapaauinnissa. Hän voitti urallaan neljä Euroopan mestaruutta ja kaksi hopeaa.
Vuonna 1980 hänet valittiin International Swimming Hall of Famen jäseneksi.
Mainland

Mainland
| --- | --- |
Sijainti:  8 kuntaa Shetlanti, Skotlanti Yhdistynyt kuningaskunta
Saariryhmä:  Shetlandinsaaret
Merialue:  Atlantti
Korkein kohta:  Ronas Hill, 450 m
Pinta-ala:  967 km²
| --- | --- |
Asukasluku:  18 765
Suurin kaupunki:  Lerwick
muokkaa - muokkaa wikitekstiä - muokkaa Wikidataa
Mainland on Shetlandsaarten pääsaari. Se on 967 neliökilometrin suuruinen, mikä tekee saaresta Skotlannin kolmanneksi suurimman ja Britteinsaarten viidenneksi suurimman saaren. Pääosa Shetlannin asukkaista asuu Mainlandilla. Vuonna 2011 sen asukasluku oli 18 765.
Aiheesta muualla

Kuvia tai muita tiedostoja aiheesta Mainland Wikimedia Commonsissa
Marie Brémont

Marie Marthe Augustine Mesange Lemaitre Brémont (25. huhtikuuta 1886 Noëllet, Maine-et-Loire, Ranska – 6. kesäkuuta 2001 Candé, Maine-et-Loire, Ranska) oli maailman vanhin elossa oleva ihminen marraskuusta 2000 kuolemaansa asti. Brémont oli ranskalainen, kuten vuonna 1997 122-vuotiaana kuollut Jeanne Calment.
Brémontin ensimmäinen aviomies Constant Lemaitre sai surmansa ensimmäisessä maailmansodassa. Hän meni uusiin naimisiin Florentin Brémontin kanssa, joka kuoli vuonna 1967. Brémont työskenteli elämänsä aikana lääketehtaalla, lastenhoitajana ja ompelijattarena. Hän loukkasi kätensä onnettomuudessa 103-vuotiaana ja kuoli Maine-et-Loiren departementissa 115-vuotiaana.
Brémontin edeltäjä maailman vanhimman tittelin haltijana oli Eva Morris ja seuraaja Maude Farris-Luse.